钦定古今图书集成/理学汇编/文学典/第173卷 > 徐师曾文体明辩 > 《连珠序》晋·傅元
## 钦定古今图书集成/理学汇编/文学典/第173卷 > 徐师曾文体明辩 > 《连珠序》晋·傅元

所谓“连珠”者，兴于汉章帝之世。班固贾逵傅毅三才
子受诏作之，而蔡邕张华之徒又广焉。其文体，辞丽
而言约，不指说事情，必假喻以达其旨，而贤者微悟，
合于古诗劝兴之义，欲使历历如贯珠，易睹而可悦，
故谓之“连珠”也。班固喻美辞壮，文章弘丽，最得其体。
蔡邕《似论》，言质而辞碎，然旨笃矣。贾逵儒而不艳，傅
毅“有文而不典。”